Emakumezkoen Traineru Liga

Emakumezkoen Traineru Liga, babeslearengatik Euskotren Liga izenaz ezagutzen dena, Kantauri kostaldean jokatzen den emakumezkoen estropada liga nagusia da. Traineruen Kluben Elkartea erakundeak antolatzen du. 

2009an abiatu zen Liga eta lehenengo bi ekitaldietan selekzioek hartu zuten parte, hirugarrenetik aurrera kluben arteko Liga da. San Juanek bost garaipen lortu zituen jarraian 2014 eta 2018 artean, ordutik aurrera Orio eta donostiarrak (Arraun Lagunak eta Donostiarra) izan dira puntan. 2023an zortzi trainerutako Liga osatu da. 

Emakumezkoen Traineru Ligaren amaiera Zarauzko Ikurrinan izaten da urtero, jardunaldi bikoitzeko banderan. Irailean play-offak jokatzen dira. 

 Historia 
 Ligaren aurretik 

Hondarribian 2005 urtean jokatu zen emakumezkoen lehenengo traineru estropada, Txingudi Bandera delakoan, eta bertan Cabo da Cruzek irabazi zuen Txingudiren (Hondarribia A.E.), Urola Kostaren (Zumaia-Getaria) eta Isuntzaren aurretik. Bandera honek aurrera jarraitu zuen, baina benetako denboraldia 2008an iritsi zen, Txingudi Banderaz gain Gipuzkoako eta Euskadiko Txapelketak, eta Kontxako Bandera jokatzean. Aipatu behar da Kontxako Banderarako sailkapen estropadan zortzi traineruk hartu zutela parte, tartean Kataluniako bik ere bai.

2008ko denboraldiko banderen garaileak:

 Kontxako Bandera: Galiziako selekzioa (S.D. Rias Baixas)
 Euskadiko Txapelketa: Hondarribia (beranduago baliogabetua)
 Gipuzkoako Txapelketa: Zumaia-Getaria
 Txingudi Bandera: Hondarribia

 Ligaren ibilbidea 
Aurreko urtean Kontxako Bandera eta Euskadiko traineru txapelketa jokatu zirela ikusita, 2009an abiatu zen Emakumezkoen Traineruen Liga. Lehenengo bi ekitaldietan selekzioek hartu zuten parte, Gipuzkoak, Bizkaiak, Galiziak eta harrigarria bada ere Katalunia izan zen 2009an eta Kantabria 2010ean. 

Gipuzkoan traineruen kopurua handia zenez elkarteen arteko Gipuzkoako Liga antolatu zuten haien artean. Gipuzkoako Liga honetan traineru bizkaitarrak eta kantabriarrak ere aritu izan ziren, gonbidatu gisa. Galiziako emakumezkoek ere haien arteko Liga antolatu zuten. 

Horrela beraz, 2011. urtean Emakumezkoen Traineru Liga bera ere elkarteen arteko Liga bihurtu zen. Zazpi klubek hartu zuten parte bi multzotan banatuta. Hurrengo urtean sailkapen estropada bat egin zen eta lau onenek Euskotren Liga jokatu zuten eta lau hauek eta gainerakoek Gipuzkoakoa, aldi berean. 2018an Gipuzkoako Liga ETE Liga bihurtu zen eta igoera eta jeistiera play-offak ezarri ziren, denboraldi hasierako sailkapen estropada baztertuz eta lau trainerutako Liga sistema iraunkor bat finkatuz.

 Zortziko Liga 
2023an jauzi kualitatibo bat eman zuen Ligak, zortzi traineruk hartuko baitute parte maila gorenean. Horretarako 2022an ETE Ligan eta Galiziako Ligan sailkaturiko lehenengo biak sartu ziren Liga nagusirako. Galizian uko batzuk egon baziren ere lortu zen zortzikotea osatzea.

 Emakumezkoen Traineru Ligaren eboluzioa 
+UrteaTraineruakEstropadak2009-2010482011782012-2017482018-20194142020-2021412202241220238142024-2025816

 Palmaresa 
 Urtea  Irabazlea  Bigarrena  Hirugarrena  Laugarrena 2009Gehiago   Galizia   Gipuzkoa   Bizkaia   Katalunia 2010Gehiago   Galizia Gipuzkoa  -   Bizkaia   Kantabria 2011Gehiago   Getaria-Tolosa  Rias Baixas  Zumaia  San Juan 2012Gehiago   Zumaia  Rias Baixas  Getaria-Tolosa  San Juan 2013Gehiago   Zumaia  San Juan  Hibaika  Orio 2014Gehiago   San Juan  Hibaika  Zumaia  Samertolameu 2015Gehiago   San Juan  Zumaia  Hibaika  Orio 2016Gehiago   San Juan  Hibaika  Orio  Cabo da Cruz 2017Gehiago   San Juan  Hibaika  Orio  Arraun Lagunak 2018Gehiago   San Juan  Orio  Arraun Lagunak  Hondarribia 2019Gehiago   Orio  Arraun Lagunak  Donostiarra  Hondarribia 2020Gehiago   Orio  Donostiarra  Arraun Lagunak  Hondarribia 2021Gehiago   Arraun Lagunak  Orio  Donostiarra  Hondarribia 2022Gehiago   Orio  Arraun Lagunak  Donostiarra  Tolosaldea 2023Gehiago   Arraun Lagunak  Orio  Donostiarra  Tolosaldea 2024Gehiago   Arraun Lagunak  Tolosaldea  Orio  Donostiarra 2025Gehiago   Arraun Lagunak  Tolosaldea  Orio  Zumaia

 Garaipenak 
 Ligak 
 Taldea  Garaipenak  Urteak  San Juan 5  2014, 2015, 2016, 2017, 2018  Arraun Lagunak 4  2021, 2023, 2024, 2025  Orio 3  2019, 2020, 2022  Galizia 2  2009, 2010  Zumaia 2  2012, 2013  Gipuzkoa 1  2010  Getaria-Tolosa 1  2011

 Estropadak 
 2025 barne:
 Taldeak  Garaipenak  Kopurua Orio 46   Arraun Lagunak 42   San Juan 36   Zumaia 14   Donostiarra 7   Tolosaldea 7   Hibaika 6   Rias Baixas 5   Getaria 4  

 Patroiak 
 2009-2018 artean traineru irabazlearen patroia eta 2019tik aurrera patroirik onenaren saria (beltzez).
 Taldea  Garaipenak  Urteak  Nerea Perez 6  2015, 2016, 2017, 2018, 2023, 2024  Nadeth Agirre 3  2019, 2020, 2022  Laura Hermo 2  2009, 2010  Nagore Osoro 2  2012, 2013  Inder Paredes 2  2014, 2016  Miren Garmendia 2  2021, 2025  Olatz Aldalur 1  2011  Izaro Lestayo 1  2018

 Parte hartzeak (2011- ) 

 Kluben sailkapena 

 Taldea  Sailkapena  Urteak  Orio 13  2013, 2015, 2016, 2017, 2018, 2019, 2020, 2021, 2022, 2023, 2024, 2025, 2026  Arraun Lagunak 10  2017, 2018, 2019, 2020, 2021, 2022, 2023, 2024, 2025, 2026  San Juan 9  2011, 2012, 2013, 2014, 2015, 2016, 2017, 2018, 2026  Hibaika 9  2013, 2014, 2015, 2016, 2017, 2023, 2024, 2025, 2026  Donostiarra 8  2019, 2020, 2021, 2022, 2023, 2024, 2025, 2026  Hondarribia 7  2018, 2019, 2020, 2021, 2023, 2024, 2025  Zumaia 7  2011, 2012, 2013, 2014, 2015, 2025, 2026  Tolosaldea 7  2011, 2012, 2022, 2023, 2024, 2025, 2026  Cabo da Cruz 3  2016, 2023, 2024  Getaria 2  2011, 2012  Rias Baixas 2  2011, 2012  Tirán 2  2023, 2024  Astillero 2  2025, 2026  Samertolameu 1  2014

 Probintziak denboraldika 
 2011: zazpi traineru (finalean lau)
 2012-2022: lau traineru
 2023- : zortzi traineru
 Urtea   PON   COR   AST   CAN   BIZ   GIP   LAP  Podiuma(1     2     3) 2011                 2012                 2013                 2014                  2015                 2016                 2017                 2018                 2019                 2020                 2021                 2022                 2023                  2024                  2025                  2026               
 2011 eta 2012an Rias Baixas izan zen galiziarren ordezkaria. Probintzia bietako arraunlariak zeuden.

 Erreferentziak 

 Ikus, gainera 
 Emakumezkoen Gipuzkoako Traineru Liga
 ETE Liga

 Kanpo estekak 
 Emakumezkoen Traineru Ligako webgune ofiziala

Traineru Liga, Emakumezkoen